131.

kræver, at denne beslutning gennemføres i form af en europæisk handlingsplan for perioden 2014-2019 til bekæmpelse af organiseret kriminalitet, korruption og hvidvaskning af penge, der skal tilvejebringe en køreplan og de formøde ressourcer og, med behørig respekt for nærheds- og proportionalitetsprincipperne, som prioriteter — på et vejledende og ikke-eksklusivt grundlag — omfatte følgende positive aktioner, der allerede er opstillet i de foregående punkter, og som herved bekræftes: i) fastsætte en definition af organiseret kriminalitet (som bl.a. bør omfatte strafbar deltagelse i en mafialignende organisation), korruption og hvidvaskning af penge (heriblandt hvidvaskning af egne penge), der bl.a. skal baseres på en rapport om gennemførelsen af den relevante europæiske lovgivning ii) afskaffe bankhemmeligheden iii) afskaffe skattely overalt i EU og sætte en stopper for skattesvig og skatteunddragelse gennem indførelse af princippet om »værdiens oprindelse«, der anbefales af OECD iv) sikre fuld adgang til oplysninger om de faktiske ejere af virksomheder, fonde og karteller (det såkaldte »egentlige ejerskab«), bl.a. ved at tilpasse og sammenknytte medlemsstaternes erhvervsregistre v) indføre princippet om juridiske personers juridiske ansvar — især holdingselskabers og moderselskabers ansvar for deres datterselskaber — i sager om økonomisk kriminalitet vi) udrydde menneskehandel og tvangsarbejde, især hvad angår mindreårige og kvinder, gennem hårdere sanktioner og sikre, at ofrene for handel beskyttet og støttes på passende vis vii) gøre manipulation af sportsresultater strafbart for at skærpe bekæmpelsen af ulovlige sportsvæddemål viii) opfordre medlemsstaterne til at gøre køb af stemmer ulovligt, bl.a. når der gives immaterielle goder eller fordele for tredjemand ix) indføre en Europa-dækkende selskabsbeskatning, der er så ensartet, lige og homogen som muligt x) styrke rets- og politisamarbejdsaftalerne medlemsstaterne mellem medlemsstaterne indbyrdes og mellem EU og tredjelande xi) fremme instrumenter til beslaglæggelse og konfiskation af kriminelle aktiver, herunder supplerende konfiskationsmetoder såsom civilretlig beslaglæggelse, og genanvendelse af konfiskerede aktiver til sociale formål, i overensstemmelse med nærhedsprincippet xii) styrke bekæmpelse af miljøkriminalitet og narkotikahandel xiii) sikre en hurtig gensidig anerkendelse, under fuld respekt for proportionalitetsprincippet, af alle retsforanstaltninger, navnlig i forbindelse med strafferetlige afgørelser, konfiskationskendelser og europæiske arrestordre xiv) sørge for, at økonomiske aktører, der er endeligt dømt for forbrydelser relateret til organiseret kriminalitet, korruption og hvidvaskning af penge, udelukkes fra at deltage i udbud i hele Europa xv) oprette og aktivere den europæiske anklagemyndighed samt udstyre den med de nødvendige menneskelige og finansielle ressourcer samtidig støtte europæiske agenturer såsom Europol og Eurojust samt fælles efterforskningshold på europæisk plan og kontorer for inddrivelse af aktiver xvi) såvel på medlemsstatsplan som på EU-plan efterleve de forpligtelser, der er fastlagt i internationale instrumenter omhandlende organiseret kriminalitet, korruption og hvidvaskning af penge xvii) anerkende den opsøgende journalistiks rolle for afdækning af alvorlige forbrydelser xviii) indføre ensartede regler på europæisk plan for beskyttelse af vidner, informanter og personer, der samarbejder med retsvæsenet xix) afskære personer, der har modtaget en endelig dom for forbrydelser relateret til organiseret kriminalitet, korruption, hvidvaskning af penge eller anden grov kriminalitet, fra at kunne kandidere til og varetage offentlige embeder og få dem fjernet fra sådanne embeder xx) fastlægge og indføre, f.eks. på grundlag af et ensartet rapporteringssystem, passende straffe for ensartede typer forbrydelser relateret til it-kriminalitet xxi) forebygge korruption i den offentlige sektor gennem bedre offentlig adgang til dokumenter, specifikke regler om interessekonflikter og åbenhedsregistre;